Diari Oficial de la Generalitat Valenciana


Sumari del DOGV 6026, del 02-06-2009 (2009/6066)

Oferta d'ocupació pública corresponent a l'exercici 2009.
---------------------------------------------------------

### Dades del document

Número de DOGV
:   6026

Data del DOGV
:   02-06-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/6066


Data del document
:   20-05-2009

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * concurs administratiu

Oferta d'ocupació pública corresponent a l'exercici 2009. [2009/6066]  
L'Alcaldia Presidència de l'Ajuntament de la Vall d'Uixó fa saber que, per Decret núm. 1054, de data 19 de maig de 2009, s'ha aprovat l'oferta d'ocupació pública corresponent a l'exercici 2009 que té el tenor literal següent:  
«L'article 70.1 de la Llei 7/2007, de 12 d'abril, de l'Estatut Bàsic de l'Empleat Públic establix que "Les necessitats de recursos humans, amb assignació pressupostària, que hagen de proveir-se per mitjà de la incorporació de personal de nou ingrés serà objecte de l'oferta d'ocupació pública, o a través d'un altre instrument semblant de gestió de la provisió de les necessitats personal, la qual cosa comportarà l'obligació de convocar els corresponents processos selectius per a les places compromeses i fins a un 10% addicional, i es fixarà el termini màxim per a la convocatòria d'estos. En tot cas, l'execució de l'oferta d'ocupació pública o instrument semblant haurà de desenvolupar-se en el termini improrrogable de tres anys".  
L'article 91.1 de la Llei 7/1985, de 2 d'abril, Reguladora de les Bases de Règim Local, d'ara endaavant LBRL, disposa que "Les corporacions locals formaran públicament la seua oferta d'ocupació, que s'ajustarà als criteris fixats en la normativa bàsica estatal".  
L'apartat 2 de l'article 90 de la LBRL diu que "La selecció de tot el personal, siga funcionari o laboral, ha de realitzar-se d'acord amb l'oferta d'ocupació pública, per mitjà de convocatòria pública i a través del sistema de concurs, oposició o concurs oposició lliure en què es garantisquen, en tot cas, els principis constitucionals d'igualtat, mèrit i capacitat, així com el de publicitat".  
Per la seua banda, l'article 59 de l'Estatut Bàsic de l'Empleat Públic establix que en les ofertes d'ocupació pública es reservarà un quota no inferior al 5% de les vacants per a ser cobertes entre persones amb discapacitat; es consideraran com a tals les definides en l'apartat 2 de l'article 1 de la Llei 51/2003, de 2 de desembre, d'Igualtat d'Oportunitats, No Discriminació i Accessibilitat Universal de les Persones amb Discapacitat i la compatibilitat amb l'exercici de les tasques, de manera que progressivament s'arribe al 2% dels efectius totals en cada administració pública.  
L'article 37.1.l) de l'expressada Llei 7/2007, de 12 d'abril indica que: "Seran objecte de negociació, en el seu àmbit respectiu i en relació amb les competències de cada administració pública i amb l'abast que legalment siga procedent en cada cas, els criteris generals sobre ofertes d'ocupació pública".  
La disposició addicional primera del Reial Decret 66/2008, de 25 de gener, pel qual s'aprova l'oferta d'ocupació pública de l'administració general de l'estat per a l'any 2008, establix que "les corporacions locals que aproven la seua oferta d'ocupació pública hauran de remetre els acords d'aprovació d'esta a l'administració general de l'estat a l'efecte del que establix l'article 56.1 de la Llei 7/1985, de 2 d'abril".  
L'oferta d'ocupació pública, a fi d'avançar en la reducció de la temporalitat en l'ocupació pública, inclou llocs i places exercides per personal interí i indefinit no fix de plantilla que ocupa vacants de caràcter estructural, nomenat o contractat, en exercicis anteriors, excepte aquells sobre els quals existisca reserva de lloc.  
L'oferta presta atenció a aquells sectors, funcions o categories professionals que es consideren prioritaris per afectar el funcionament de les competències i serveis que s'atribuïxen al municipi pels articles 25.2 i 26.1 i 28 de la Llei 7/1985, de 2 d'abril. A estos efectes es consideren prioritaris:  
- Seguretat en llocs públics  
- Ordenació del trànsit de vehicles i persones en les vies públiques  
- Protecció del medi ambient  
- Cementeri i serveis funeraris  
- Activitats o instal·lacions culturals i esportives  
- Prestació dels serveis socials i de promoció i reinserció social  
- Suport al desenvolupament a la promoció de l'autonomia personal i atenció a les persones en situació de dependència  
- Ocupació, comerç i turisme  
Vist que l'oferta d'ocupació pública ha sigut negociada en la Mesa General de Negociació, en sessió celebrada el dia 15 de maig de 2009.  
Vist l'informe de la Direcció de l'Àrea de Personal, Seguretat Ciutadana i Trànsit.  
I de conformitat amb la proposta de la Regidoria Delegada de l'Àrea de Personal, Seguretat Ciutadana i Trànsit.  
Esta Alcaldia Presidència, fent ús de les atribucions que li conferix l'article 21.1.g) de la Llei 7/1985, de 2 d'abril, Reguladora de les Bases de Règim Local, resol:  
Primer. Aprovar l'oferta d'ocupació pública corresponent a l'exercici 2009, d'acord amb l'annex del present decret, en què s'expressa la seua naturalesa funcionarial o laboral, sector d'administració general o especial, subescala, grup de titulació, així com el nombre de llocs de l'oferta compresa en cada apartat.   
El total de llocs d'esta oferta ascendix a 21 llocs.  
A l'efecte de desenvolupar els corresponents processos selectius derivats de l'oferta d'ocupació pública per a 2009, regiran les bases comunes o generals establides pel Decret de l'Alcaldia Presidència núm. 1203/2008, de 5 de juny de 2008, publicades en el Diari Oficial de la Comunitat Valenciana núm. 5857, de 25 de setembre de 2008 i en el Butlletí Oficial de la Província núm. 81, de 3 de juliol de 2008, sense perjudici del que s'ha disposat per a les convocatòries de consolidació d'ocupació temporal en el punt setè d'esta resolució.  
Segon. La present oferta d'ocupació pública conté places que estan dotades pressupostàriament i incloses en la plantilla estructural de personal funcionari, personal laboral i personal eventual aprovada pel Ple de l'Ajuntament en sessió celebrada el dia 21 de gener de 2009 (BOP núm. 11, de 24 de gener de 2009).   
Tercer. L'Ajuntament convocarà els processos selectius que requerix l'execució de la present oferta d'ocupació pública en el termini màxim de tres anys, d'acord amb el que disposa l'article 70.1 de la Llei 7/2007, de 12 d'abril.  
Quart. Es reserven els següents places/llocs de treball a promoció interna del personal: 1 oficial conductor (C2) i 1 oficial de la policia local (C1).  
Els processos selectius de promoció interna es podran convocar conjuntament amb les convocatòries ordinàries de nou ingrés, o per mitjà de convocatòria independent.  
La promoció interna es realitzarà per mitjà de processos selectius que garantisquen el compliment dels principis constitucionals d'igualtat, mèrit i capacitat així com els establits en l'article 55.2 de la Llei 7/2007, de 12 d'abril, de l'Estatut Bàsic de l'Empleat Públic.  
D'acord amb la disposició transitòria segona de la Llei 7/2007, de 12 d'abril, de l'Estatut Bàsic de l'Empleat Públic, el personal laboral fix que a l'entrada en vigor d'esta estiga exercint funcions de personal funcionari, o passe a exercir-les en virtut de proves de selecció o promoció convocades abans d'esta data, podrà seguir exercint-les. Este personal, així mateix, podrà participar en els processos selectius de promoció interna en aquells cossos i escales a què figuren adscrites les funcions o llocs que exercisca, de forma conjunta amb el personal funcionari.   
Tant el personal laboral com el funcionari hauran d'estar en possessió de la titulació exigida, tindre una antiguitat d'almenys dos anys de servei actiu en el grup professional o subgrup des del que es promociona, complir la resta dels requisits que s'exigisquen i superar les corresponents proves selectives.   
Seran les bases específiques de cada convocatòria les que determinaran els col·lectius que podran participar en cada procés i les característiques i condicions d'este.  
Al personal laboral fix que participe en estos processos se li valoraran, com a mèrit en la fase de concurs, els serveis efectius prestats com a personal laboral fix així com les proves selectives superades per a accedir a eixa condició. Així mateix es facilitarà la formació específica en els casos que resulte convenient.   
Cinqué. Es reserva un 5% de la totalitat de les places previstes en esta oferta d'ocupació pública per a ser cobertes per persones amb una discapacitat igual o superior al 33%, sempre que esta siga compatible amb l'exercici de les funcions pròpies dels llocs de treball.  
Les proves selectives destinades a persones amb discapacitat tindran idèntic contingut que les establides per a la resta dels aspirants, sense perjudici de les adaptacions i dels ajustos raonables necessaris de temps i mitjans per a realitzar-les, per a assegurar que les persones amb discapacitat participen en condicions d'igualtat.  
Sisé. Criteris generals d'aplicació en els processos selectius  
a) En la selecció del personal, l'Ajuntament garantirà a més dels principis constitucionals d'igualtat, mèrit i capacitat, els principis de:  
a. Publicitat de les convocatòries i les seues bases.  
b. Transparència.  
c. Imparcialitat i professionalitat dels òrgans de selecció i els seus membres.  
d. Independència i discrecionalitat tècnica en l'actuació dels òrgans de selecció.  
e. Adequació entre el contingut dels processos selectius i les funcions o tasques a desenvolupar.  
f. Agilitat, sense perjudici de l'objectivitat, en els processos selectius.  
b) Els processos selectius tindran caràcter obert i garantiran la lliure concurrència, sense perjudici del que s'ha establit per a la promoció interna i de les mesures de discriminació positiva previstes en este decret.  
c) Les proves i programes selectius hauran d'estar orientats a la selecció i avaluació d'habilitats i aptituds associades als llocs de treball de manera que, quan l'índole de les funcions a exercir ho aconselle, es potenciaran els exercicis de caràcter pràctic, els tests psicotècnics o d'aptitud i els cursos selectius i, si és el cas, podran completar-se amb la realització d'entrevistes, i disminuirà el pes de les proves basades en la mera exposició memorística.  
d) En els processos selectius en què existisca una fase de concurs, es tindrà en compte, específicament, entre altres mèrits, la valoració de l'experiència acreditada pels candidats que, amb caràcter interí o temporal, hagen exercit funcions anàlogues.   
e) La composició de comissions de selecció o de tribunals de proves selectives tendirà al principi de representació equilibrada entre dones i hòmens. Esta mesura es tindrà en compte a l'hora de nomenar els membres que ostentaran les presidències i secretaries d'aquells.  
   
Es promourà la participació en tribunals i òrgans de selecció de persones amb discapacitat en aquells processos en què existisca torn de reserva per a este col·lectiu.  
f) S'aprofitaran les possibilitats que oferixen els avanços tecnològics en l'àmbit dels processos selectius; així, es potenciarà la presentació electrònica de sol·licituds i es facilitarà informació a través d'Internet.  
Seté. S'efectuaran convocatòries de consolidació d'ocupació a llocs o places de caràcter estructural, que estiguen dotats pressupostàriament i inclosos en la relació de llocs de treball en els termes que establix la disposició transitòria quarta de la Llei 7/2007, de 12 d'abril, de l'Estatut Bàsic de l'Empleat Públic.   
Els corresponents processos selectius derivats d'esta consolidació es regiran, en el que no estiga derogat per l'Estatut Bàsic de l'Empleat Públic, per les bases generals aprovades pel Decret de l'Alcaldia núm. 491/07, d'1 de març, (BOP núm. 33, de 17 de març de 2007)».  
Cosa que es fa pública als efectes oportuns.  
La Vall d'Uixó, 20 de maig de 2009.- L'alcaldessa presidenta: Isabel Bonig Trigueros. ANNEX  
Personal funcionari  
  
Llegenda:  
G: grup de classificació  
Disc.: discapacitats  
Promoc. interna: promoció interna  
Personal laboral  
  
\* \* \* \* \* \* \* \* \* \* \*   
ANEXO  
Personal funcionario  
  
Leyenda:  
G: grupo de clasificación  
Disc.: discapacitados  
Promoc. interna: promoción interna  
Personal laboral  
